নর্দান জুটস নামের কোম্পানিটি গত বছর বিনিয়োগকারীদের কোন লভ্যাংশ ঘোষণা করেনি। শুধু ২০০৫ সালে কোম্পানিটি ১০ শতাংশ নগদ লভ্যাংশ ঘোষণা করেছিল। এর পর থেকে কোম্পানি কর্তৃপক্ষ কোন লভ্যাংশ ঘোষণা করেছে। ইতোমধ্যে কোম্পানিটির উৎপাদন বন্ধ রয়েছে। আজিজ পাইপসও গত ২০০১ সালের পর থেকে আর কোন লভ্যাংশ ঘোষণা করেনি। তার পরও কোম্পানিটির দর সোমবার ১০ শতাংশ বেড়েছে। কোম্পানিটির প্রতি শেয়ারের দর বেড়েছে ১ দশমিক ৯০ টাকা। একইভাবে সামাতা লেদারের দর ৯ দশমিক ৮৯ শতাংশ, কেএ্যান্ডকিউয়ের দর ৯ দশমিক ৯০ শতাংশ দর বেড়েছে। অব্যাহতভাবে স্বল্প মূলধনী জাঙ্ক শেয়ারগুলোর দরবৃদ্ধির কারণে বিনিয়োগকারীদের মাঝে বিভ্রান্ত্রিও বাড়ছে। অনেকেই হাতে থাকা ভাল শেয়ার বিক্রি করে জাঙ্ক শেয়ারগুলোর দিকে ঝুঁকছেন। এতে বিনিয়োগকারীদের বিনিয়োগ মনোভাব নষ্ট হচ্ছে। বাজার ক্ষতিগ্রস্ত হচ্ছে।